มีประจำเดือนวันที่1-4กุมภา วันที่19เป็นช่วงไข่ตกพอดีแล้วมี เพศสัมพันธ์กับแฟนตอนเที่ยงคืนบังเอิญถุงยางอนามัยแตกได้กินยาคุมฉุกเฉินตอน9โมงเช้าของวันที่20จะท้องไหม
สวัสดีค่ะ การมีเพศสัมพันธ์แล้วถุงยางอนามัยแตกนั้น ไม่ว่าจะเป็นช่วงเวลาใดของเดือน ก็เป็นข้อบ่งชี้การใช้ยาคุมฉุกเฉินโดยยาคุมฉุกเฉินนั้นเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดหลังการใช้ยาคุมฉุกเฉินนอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ ซึ่งการจะทราบหรือไม่ว่าตั้งครรภ์นั้น ควรยืนยันการตั้งครรภ์ ด้วยชุดตรวจครรภ์ทางปัสสาวะซึ่งให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลที่รพในช่วงเวลาดังกล่าวอีกครั้ง